**Republika Hrvatska**

**Zagrebačka županija**

**Općina Bistra**

**OBRAZLOŽENJE III. IZMJENA I DOPUNA PRORAČUNA OPĆINE BISTRA**

**ZA 2022. GODINU**

**UVOD**

Sukladno odredbama Zakona o proračunu ( Narodne novine br. 144/21 ) predlažu se III. Izmjene i dopune Proračuna Općine Bistra za 2022. godinu.

Proračun Općine Bistra za 2022. godinu usvojen je na 5. sjednici Općinskog vijeća održanoj 21.12.2021. godine ( Službeni glasnik Općine Bistra br. 10/2021 ).

I. Izmjene i dopune Proračuna Općine Bistra za 2022. godinu usvojene su na 10. sjednici Općinskog vijeća održanoj 12.05.2022.g. ( Službeni glasnik Općine Bistra br. 5/2022 ).

II. Izmjene i dopune Proračuna Općine Bistra za 2022. godinu usvojene su na 14. sjednici Općinskog vijeća održanoj 26.07.2022. godine ( Službeni glasnik Općine Bistra br. 9/2022 ).

Prijedlog III. Izmjena i dopuna Proračuna Općine Bistra za 2022. godinu sastavljen je temeljem odredbi Zakona o proračunu ( Narodne novine“ br. 144/21 ) koji nalaže izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.

Izmjene i dopune proračuna donose se, kao i proračun, na trećoj razini računskog plana, uz poštivanje proračunskih klasifikacija – organizacijska, funkcijska i ekonomska klasifikacija te izvori financiranja.

Zbog žurnosti realizacije planiranih projekata, traži se donošenje III. Izmjena i dopuna Proračuna Općine Bistra za 2022.g. te stupanje na snagu dan nakon dana objave u Službenom glasniku Općine Bistra.

III. Izmjenama i dopunama Proračuna Općine Bistra za 2022. godinu predlaže se povećanje ukupnih prihoda i primitaka, te ukupnih rashoda i izdataka u odnosu na II. Izmjene i dopune Proračuna za 2022. godinu kako slijedi:

* povećanje ukupnih prihoda i primitaka u iznosu od 450.416,66 kn,
* smanjenje ukupnih rashoda i izdataka u iznosu od 450.416,66 kn.
1. **OPĆI DIO**
2. **RAČUN PRIHODA I RASHODA**

***PRIHODI***

***Prihodi poslovanja*** povećavaju se u ukupnom iznosu za 315.416,66 kn.

Skupina **61 Prihodi od poreza** povećana je za 795.000,00 kuna, a povećanje se odnosi na povećane prihode od poreza i prireza na dohodak prema realizaciji izvršenih prihoda u prvih 9 mjeseci 2022. godine.

U **skupini 63 Pomoći od inozemstva i od subjekata unutar općeg proračuna** planirani iznos se smanjuje za 458.583,34 kn.

Prihodi podskupine 633 Pomoći proračunu iz drugih proračuna smanjuju se za 490.000,00 kn

( kapitalne pomoći od Zagrebačke županije – prema dobivenim Odlukama i potpisanim Ugovorima o dodjeli bespovratnih sredstava ).

Prihodi podskupine 638 Pomoći iz državnog proračuna temeljem prijenosa EU sredstava povećani su za 31.416,66 kuna za projekt „Zaželi u Općini Bistra II“.

U **skupini 65 Prihodi od upravnih i administrativnih pristojbi, pristojbi po posebnim propisima i naknada** smanjeni su za 21.000,00 kuna, a odnose se na podskupinu 652 Prihodi po posebnim propisima – namjenski prihodi proračunskog korisnika Dječji vrtić Kapljica ( uplate korisnika za kraće programe vrtića ).

***RASHODI***

***Rashodi poslovanja*** povećani su za 2.673.908,04 kn.

U **skupini 31 Rashodi za zaposlene** povećani su rashodi za 166.876,04 kn, a odnose se na plaće za radnice na projektu „Zaželi u Općini Bistra II“, te plaće proračunskog korisnika Dječjeg vrtića Kapljica.

U **skupini 32 Materijalni rashodi** povećavaju se rashodi u ukupnom iznosu za 2.477.032,00 kn, a odnose se na rashode za materijale i energiju, rashode za usluge i ostale nespomenute rashode poslovanja.

U **skupini 38 Ostali rashodi** povećavaju se planirani rashodi za 30.000,00 kn.

Rashodi podskupine 381 Tekuće donacije povećavaju se za 30.000,00 kn – sufinanciranje ostalih dječjih vrtića.

***Rashodi za nabavu nefinancijske imovine*** smanjeni su za 2.223.491,38 kn.

U **skupini 42 Rashodi za nabavu proizvedene dugotrajne imovine** smanjeni su za 1.223.491,38 kn i odnose se na građevinske objekte ( nerealizirani projekti koji će se planirati i realizirati sljedeće godine ).

U **skupini 45 Rashodi za dodatna ulaganja na nefinancijskoj imovini** smanjeni su za 1.000.000,00 kn i odnose se na dodatna ulaganja na građevinskim objektima ( nerealizirani projekti koji će se planirati i realizirati sljedeće godine ).

**B. RAČUN ZADUŽIVANJA / FINANCIRANJA**

Račun zaduživanja / financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljica.

**C. RASPOLOŽIVA SREDSTVA IZ PRETHODNIH GODINA**

Raspoloživa sredstva iz prethodnih godina sadrže podatak o višku ili manjku sredstva iz prethodne godine za Općinu Bistra i proračunske korisnike Dječji vrtić Kapljica i Općinsku knjižnicu Bistra.

Ukupni konsolidirani višak iznosi 2.677.234,86 kn.

Kod proračunskog korisnika Dječji vrtić Kapljica planiran je višak prihoda od sredstava pomoći Ministarstva regionalnog razvoja i fondova EU za dogradnju vrtića u iznosu od 135.000,00 kn, izvor 9.2.

1. **POSEBNI DIO**
2. ***Prihodi i primici*** u Posebnom dijelu Proračuna povećavaju se ili smanjuju na slijedeći način:

Prihodi podskupine 611 Porez i prirez na dohodak povećavaju se u ukupnom iznosu za 795.000,00 kn prema realizaciji izvršenih prihoda od poreza na dohodak i prireza porezu na dohodak u prvih 9 mjeseci 2022. godine koji su veći od prvobitno planiranih.

Prihodi podskupine 633 Pomoći proračunu iz drugih proračuna smanjuju se za 490.000,00 kn, a odnose se na kapitalne pomoći od Zagrebačke županije prema potpisanim ugovorima za dodjelu bespovratnih sredstava ( nisu odobrena prijavljena sredstva na Javni poziv za asfaltiranje nerazvrstanih cesta ).

Prihodi podskupine 638 Pomoći iz državnog proračuna temeljem prijenosa EU sredstava povećani su za 31.416,66 kuna za projekt „Zaželi u Općini Bistra II“ - program zapošljavanja žena koje su u nepovoljnom položaju na tržištu rada, a koje će raditi na poslovima potpore i podrške starijim osobama i osobama u nepovoljnom položaju u općini Bistra.

Prihodi podskupine 652 Prihodi po posebnim propisima smanjeni su za 21.000,00 kuna, a odnose se na namjenske prihode proračunskog korisnika Dječji vrtić Kapljica - uplate korisnika za kraće programe vrtića ( sportski i glazbeni ).

Vlastiti izvori proračunskog korisnika Dječji vrtić Kapljica povećavaju se za 135.000,00 kn, a odnose se na višak prihoda iz sredstava pomoći Ministarstva regionalnog razvoja i fondova EU za dogradnju vrtića, izvor 9.2., koji je bio planiran na izvoru 1.1. sredstva za redovno financiranje Dječjeg vrtića Kapljica.

1. ***Rashodi i izdaci*** u Posebnom dijelu proračuna povećavaju se ili smanjuju na slijedeći način:

**RAZDJEL 003 – JEDINSTVENI UPRAVNI ODJEL**

**GLAVA 00301 – JEDINSTVENI UPRAVNI ODJEL**

**PROGRAM 1006 – PROGRAM RADA JEDINSTVENOG UPRAVNOG ODJELA**

 **AKTIVNOST A100007 Promidžba i informiranje**

Planirana sredstva se povećavaju za 35.000,00 kn zbog povećanih troškova tiska Službenih glasnika Općine Bistra i Glasa Bistre, te objava oglasa javne nabave u Narodnim novinama.

 **AKTIVNOST A100009 Rashodi za zaposlene, materijalni i financijski rashodi**

Planirana sredstva povećavaju se za 82.008,62 kn zbog povećanih troškova za rashode za usluge ( intelektualne usluge, usluge studentskih servisa, odvjetničke usluge ) i ostale nespomenute rashode poslovanja.

**PROGRAM 1010 – PREDŠKOLSKI ODGOJ**

 **AKTIVNOST A100020 Sufinanciranje troškova ostalih dječjih vrtića**

Planirana sredstva za tekuće donacije povećavaju se za 30.000,00 kn za sufinanciranje troškova ostalih dječjih vrtića kojima nije osnivač Općina Bistra zbog povećanja broja upisane djece.

**PROGRAM 1015 KULTURA I KULTURNA BAŠTINA**

**KAPITALNI PROJEKT K100033 Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra**

Promjena se odnosi na izvore financiranja – povećanje troškova po izvoru Opći prihodi i primici, a smanjenje troškova po izvoru Pomoći EU fondovi zbog troškova na projektu koji nisu prihvatljivi za financiranje od EU fondova već se financiraju iz vlastitih sredstava.

**PROGRAM 1017 RAZVOJ SPORTA I REKREACIJE**

 **KAPITALNI PROJEKT K100115 Kapitalna ulaganja u Sportski centar Bistra**

Planirana sredstva za izgradnju pomoćnog igrališta smanjena su za 1.300.000,00 kn jer projekt neće biti realiziran ove godine, te će se sredstva planirati u sljedećoj godini.

**PROGRAM 1018 SOCIJALNA SKRB I ZDRAVSTVENA ZAŠTITA**

 **TEKUĆI PROJEKT T100034 Projekt „Zaželi u Općini Bistra II“**

Planirana su sredstva u iznosu 171.408,04 kn za realizaciju projekta „Zaželi u Općini Bistra II“ –

program zapošljavanja žena koje su u nepovoljnom položaju na tržištu rada, a koje će raditi na poslovima potpore i podrške starijim osobama i osobama u nepovoljnom položaju na području općine Bistra. Projekt je nastavak projekta „Zaželi u Općini Bistra“ koji se provodio od prosinca 2020.g. do prosinca 2021.g.

Planirana su sredstva za plaće 9 ( devet ) radnica koje će biti zaposlene na projektu, te za materijale i sredstva za čišćenje i održavanje, promidžbene materijale, te intelektualne usluge ( vođenje projekta ).

**PROGRAM 1021 IZGRADNJA KOMUNALNE INFRASTRUKTURE**

**KAPITALNI PROJEKT K100051 Izgradnja cesta i pješačkih staza**

Planirana sredstva za dodatna ulaganja na izgradnji pješačkog pločnika u Stubičkoj ulici u Bukovju Bistranskom ( od ulice Pešćenka do Društvenog doma Bukovje ) i za projekt poboljšanja prometne sigurnosti i oborinske odvodnje u Brezinskoj ulici u Oborovu Bistranskom, smanjena su za 1.000.000,00 kn jer se navedeni projekti neće realizirati ove godine, te će se navedena sredstva planirati u sljedećoj godini.

 **KAPITALNI PROJEKT K100110 Dječja igrališta**

Planirana su sredstva za opremanje dječjih igrališta ( tobogan sa ljestvama ) u Novakima Bistranskim ( kod crkve Sv. Roka ), u Oborovu Bistranskom ( kod Društvenog doma Oborovo ) i u Gornjoj Bistri ( ulica Zelengaj i ulica Mirka Štreka ) zbog dotrajalosti dječjih sprava.

**PROGRAM 1022 ODRŽAVANJE KOMUNALNE INFRASTRUKTURE**

 **AKTIVNOST A100057 Asfaltiranje cesta i javnih površina**

Planirana sredstva se povećavaju za 2.200.000,00 kn zbog doasfaltiranja ulica na kojima su rađeni vodoopskrbni i kanalizacijski priključci u sklopu projekta aglomeracije Zaprešić, te zbog asfaltiranja nerazvrstanih cesta na području Općine Bistra.

**PROGRAM 1030 UPRAVLJANJE IMOVINOM**

 **AKTIVNOST A100058 Održavanje objekata i zgrada**

Planirana sredstva se povećavaju za 90.000,00 kn zbog izrade projektne dokumentacije uklanjanja postojećih građevina za potrebe izgradnje budućeg Područnog vrtića Kapljica u Severskoj ulici u Poljanici Bistranskoj, te zbog povećanih troškova održavanja objekata i zgrada.

 **AKTIVNOST A100059 Održavanje postrojenja i opreme**

Planirana sredstva se povećavaju za 15.000,00 kn za usluge održavanja prijevoznih sredstava, postrojenja i opreme zbog povećanih troškova ulaganja u službene automobile.

 **AKTIVNOST A100064 Ulaganje u opremu općine**

Planirana sredstva se povećavaju za 65.000,00 kn zbog nabave novog računala i ulaganja u računalnu opremu, te nabavu opreme za održavanje manifestacija u Općini Bistra, te izrade provedbenih planova i planova upravljanja imovinom.

 **KAPITALNI PROJEKT K100101 Rekonstrukcija krovišta i uređenje potkrovlja Društvenog doma Bukovje**

Planirana su sredstva u iznosu 33.000,00 kn za projektnu dokumentaciju rekonstrukcije krovišta i uređenje potkrovlja na Društvenom domu Bukovje.

**PROGRAM 1024 JAČANJE GOSPODARSTVA**

 **AKTIVNOST A100061 Razvoj gospodarstva**

Planirana su sredstva u iznosu od 10.000,00 kn za donaciju Obrtničkoj komori Zagreb Udruženju obrtnika Zaprešić za održavanje 22. sajma gospodarstva u Zaprešiću, uz istodobno smanjenje navedenog iznosa na poziciji tekućih donacija udrugama u gospodarstvu.

**RAZDJEL 003 – JEDINSTVENI UPRAVNI ODJEL**

**GLAVA 00302 – DJEČJI VRTIĆ KAPLJICA**

**PRORAČUNSKI KORISNIK 42848 DJEČJI VRTIĆ KAPLJICA**

**PROGRAM 1009 DJEČJI VRTIĆ KAPLJICA**

 **AKTIVNOST A100019 Financiranje redovne djelatnosti Dječjeg vrtića Kapljica**

Rashodi za financiranje redovne djelatnosti vrtića za otplatu glavnice primljenih kredita od HBOR-a iz izvora 1.1. Opći prihodi i primici, smanjuju se za 135.000,00 kn te planiraju na izvoru 9.2. Višak prihoda od Ministarstva regionalnog razvoja i fondova EU.

Napravljena je preraspodjela sredstva po planiranim pozicijama i prema izvorima financiranja ( povećanje troškova za zaposlene, energije i komunalnih usluga, uz istodobno smanjenje troškova uredskog materijala, namirnica, usluga održavanja objekata, zdravstvenih usluga, reprezentacije i dr. ).

 **AKTIVNOST A100122 Kraći program Dječjeg vrtića Kapljica ( sportski i glazbeni )**

Planirana sredstva smanjuju se za 21.000,00 kn zbog završetka sportskih i glazbenih programa sa 31.5.2022. godine.

 **KAPITALNI PROJEKT K100020 Kapitalna ulaganja u opremu vrtića**

Napravljena je preraspodjela troškova po pozicijama proračuna – smanjenje planiranog iznosa od 15.000,00 kn na poziciji Uređaji, strojevi i oprema za ostale namjene, uz istodobno povećanje navedenog iznosa na poziciji Ulaganja u računalne programe.